Zjores Alfjorov

Zjores Ivanovitj Alfjorov (russisk: Жоре́с Ива́нович Алфёров, belarusisk: Жарэс Iванавiч Алфёраў, født 15. mars 1930 i  Vitebsk i Den hviterussiske sosialistiske sovjetrepublikk i den daværende Sovjetunionen, nå i Belarus, død 1. mars 2019 i St. Petersburg) var en russisk fysiker og matematiker som bidro til utviklingen av moderne heterostrukturfysikk og elektronikk. Han var også politiker og var medlem av Statsdumaen fra 1995 for Boris Jeltsins parti. I 1999 gikk han over til Den russiske føderasjons kommunistparti, fordi han mente de markedsliberale reformene under Jeltsin hadde gått for langt og skadet russisk økonomi.

Alfjorov ble tildelt nobelprisen i fysikk i 2000, sammen med tyskeren Herbert Kroemer, for utviklingen av halvlederheterostrukturer for høyhastighets- og optoelektronikk. De delte halvparten av prispengene, mens den andre halvparten ble tildelt amerikaneren Jack Kilby.

Alfjorov tok doktorgrad i fysikk og matematikk ved A.F. Ioffe fysisisk-tekniske institutt i St. Petersburg (daværende Leningrad). Han underviste ved dette instituttet fra 1987. Han var medlem av vitenskapsakademier i flere land, blant annet Belarus, Moldova,Membrii Academiei de Ştiinţe a Moldovei: Dicţionar (1961—2006) Aserbajdsjan, og Armenia.

 Biografi 
Alfjorov ble født i Vitsebsk i den hviterussiske sosialistiske sovjetrepublikk i Sovjetunionen. Hans far het Ivan Karpovitsj Alferov og hans mor het Anna Vladimirovna og var jøde. Han ble oppkalt etter den franske sosialisten Jean Jaurès, mens storebroren ble oppkalt etter Karl Marx. Faren sluttet seg til bolsjevikene i 1917.

 Referanser 

 Eksterne lenker 

 Alferov, Z. I. (2001). Nobel Lecture: The double heterostructure concept and its applications in physics, electronics, and Technology. Reviews of modern physics, 73(3), 767. 

Kategori:Russiske fysikere
Kategori:Russiske matematikere
Kategori:Nobelprisvinnere (fysikk)
Kategori:Russiske nobelprisvinnere
Kategori:Medlemmer av United States National Academy of Sciences
Kategori:Personer fra Vitsebsk